Държавен вестник, бр. 13, 2014 г., стр. 9

БРОЙ  13	
Д Ъ Р Ж А В Е Н  В Е С Т Н И К 	
СТР.  9  
2. описание на всички специални мерки, 
които са планирани, за да бъде компенсирано 
неизпълнението на приложимите изисквания.“
§ 22. В глава шеста раздел ІІ се отменя.
§ 23. Създава се чл. 124:
„Чл. 124. (1) Международният превоз на 
радиоактивни отпадъци и на отработено яд­
рено гориво се осъществява при условията 
на § 1б ЗБИЯЕ. 
(2) Документите, свързани с превоза по 
ал. 1, се оформят при спазване изисквани­
ята на глава четвърта от Наредбата за реда 
за издаване на лицензии и разрешения за 
безопасно използване на ядрената енергия 
и в съответствие със стандартен документ 
съгласно приложение № 18.“
§ 24. Параграф 1 от допълнителната раз­
поредба се изменя така:
„§ 1. По смисъла на наредбата:
1. „А1“ е максимално допустимата стойност 
на активността на отделните радионуклиди 
съгласно приложение № 1, които се съдържат 
в особен вид радиоактивни вещества, превоз­
вани съгласно изискванията на наредбата.
2. „А2“ е максимално допустимата стойност 
на активността на отделните радионуклиди 
съгласно приложение № 1, които се съдържат 
в радиоактивни вещества, различни от осо­
бен вид радиоактивни вещества, превозвани 
съгласно изискванията на наредбата.
3. „Аварийни условия на превоз“ са условия 
на превоз, при които възникват инциденти 
и/или аварии.
4. „Автоцистерна“ е превозно средство, 
което е предназначено за превоз на газооб­
разни, течни, прахообразни или гранулирани 
вещества и се състои от една или повече не­
подвижно монтирани цистерни. Освен самото 
превозно средство или влекач с полуремарке 
автоцистерната се състои от един или повече 
резервоари, тяхното оборудване и елементите 
за свързването им към превозното средство 
или влекача.
5. „Административни актове за утвърждава­
не“ са актове, издадени от компетентен орган 
на изпращащата държава, приемащата държа­
ва и/или на държава, през която се извършва 
транзитен превоз, с които се утвърждават 
конструкции, специални условия на превоз, 
програми за радиационна защита за плава­
телни съдове със специално предназначение 
или гранични стойности на активността на 
радионуклиди съгласно чл. 108.
6. „Алфа-радионуклиди с ниска токсичност“ 
са алфа-радионуклиди с период на полуразпад, 
по-малък от 10 дни, природен уран, обеднен 
уран, природен торий, уран-235 или уран-238, 
торий-232, торий-228 и торий-230, когато се 
съдържат в руди или физически и химически 
концентрати.
7. „Вещество с ниска специфична активност 
(НСА)“ е радиоактивно вещество, което по 
природа има ниска специфична активност, 
или радиоактивно вещество, за което са 
приложими границите за оценената осред­
нена специфична активност. Материалите на 
външната защита, обграждащи веществото 
с ниска специфична активност, не трябва 
да се отчитат, ако се оценява осреднената 
специфична активност. Веществата с ниска 
специфична активност (НСА) се разделят на 
следните групи:
а) първа група – НСА-I: уранови и ториеви 
руди и техните концентрати, както и други 
руди, съдържащи природни радионуклиди, 
които са предназначени за обработка с цел 
извличане и използване на тези радионуклиди; 
твърд необлъчен природен уран или обеднен 
уран, природен торий или техните твърди и 
течни състави или смеси; радиоактивно веще­
ство, за което стойността на величината А2 
не се ограничава, с изключение на специален 
ядрен материал в количество, неподлежащо 
на освобождаване; друго радиоактивно веще­
ство, в което активността е разпределена по 
целия обем и оценената осреднена специфична 
активност не надвишава повече от 30 пъти 
съответните специфични активности съглас­
но глава втора (с изключение на специален 
ядрен материал в количество, неподлежащо 
на освобождаване);
б) втора група – НСА-II: вода с концентра­
ция на тритий до 0,8 TBq/l; друго вещество, 
в което активността е разпределена по целия 
обем и оценената осреднена специфична 
активност не надвишава 10-4 А2/g за твърди 
вещества и газове и 10-5 А2/g за течности;
в) трета група – НСА-III: включва твърди 
материали (непрахообразни вещества), за ко­
ито: радиоактивното вещество е разпределено 
по целия обем на твърдия материал или в 
група от твърди обекти или е разпределено 
равномерно в твърд плътен свързващ материал 
(бетон, битум, керамика и други с подобни 
свойства); радиоактивното вещество е от­
носително неразтворимо или структурно се 
съдържа в относително неразтворима матрица 
така, че дори при разрушаване на опаковъч­
ния комплект изтичането на радиоактивното 
вещество, пресметнато спрямо една опаковка 
в резултат на извличане при потопяване във 
вода за 7 дни, няма да надвиши (0,1 х А2); 
оценената осреднена специфична активност 
на твърдия материал няма да надвиши
(2 х 10-3) х А2/g.
8. „Едностранно утвърждаване“ е утвър­
ждаване на конструкция само от компетент­
ния орган на страната, от която произхожда 
конструкцията.